Հայաստանի ուսանողական ազգային ասոցիացիայի փոխնախագահ Սարգիս Ասատրյանցը նշեց, որ ՀՈՒԱԱ-ն շուրջ 2 տարի ուսումնասիրություններ է իրականացրել ուսումնական պրակտիկաների կազմակերպման խնդիրների վերաբերյալ. «Մեր կողմից հետազոտություններ են իրականացվել, ուսումնասիրել ենք բոլոր խնդիրները, վերլուծել բոլոր իրավիճակները, ֆոկուս խմբերով հանդիպել ենք ուսանողների հետ, զրուցել բուհերի պրակտիկայի կազմակերպման բաժնի ղեկավարների հետ, հանրային լսումներ կազմակերպել հայաստանյան գրեթե բոլոր՝ թե՛ երեւանյան, թե՛ մարզային բուհերում, եւ 2 տարվա աշխատանքների արդյունքում այսօր ներկայացնում ենք «Բուհական պրակտիկաների կազմակերպումը բարձրագույն կրթական համակարգում» հայեցակարգային փաստաթուղթը: Ակնկալում ենք լսել նաեւ ձեր կարծիքները փաստաթղթի վերջնական հաստատումից առաջ»: